Z A K L J U Č C I

sa 17. sjednice Zajedničkog povjerenstva za tumačenje Kolektivnog ugovora za djelatnost zdravstva i zdravstvenog osiguranja

održane 25. veljače 2021. godine

*Upit*

*Moli se tumačenje čl. 56. Kolektivnog ugovora , odnosno odredbe da se dodaci iz članka 55. i 56. ne mogu kumulirati.*

**Zaključak broj 65:**

Radnici I., II. i III. vrste koji temeljem odredbi članka 56. ostvaruju pravo na položajni dodatak na način kako je to opisano u čl. 56. ostvaruju pravo

• Točka 1. u visini 40%

• Točka 2. ,3.,4. i 5. u visini kako je to ugovoreno - položajni dodatak uvećan za dodatak na uvjete rada koji ostvaruju radnici u njihovim organizacijskim jedinicama

(točka 2. 14% + dodatak na uvjete rada koji dobivaju zdravstveni radnici u tom zavodu odnosno službi; točka 3. 13% + dodatak za uvjete rada koji dobivaju zdravstveni radnici na tom odjelu; točka 4. 9% + dodatak za uvjete rada koji dobivaju zdravstveni radnici na tom odsjeku; točka 5. 5% + dodatak za uvjete rada koji dobivaju zdravstveni radnici u tom timu).

Stoga, kada kažemo da se dodaci iz članka 55. i 56. ne kumuliraju, to predmnijeva da radnici koji ostvaruju pravo na položajni dodatak ne ostvaruju istovremeno pravo na dodatak iz članka 55. jer im je dodatak iz članka 55. sastavni dio položajnog dodataka iz članka 56. pa se ne može ostvarivati dva puta.